எழுதச் சொல்கிறது

எழுதச் சொல்கிறது நட்சத்திரன் செவ்விந்தியன் மஞ்சட் பூக்காடுகளில் பூத்த மப்பில் ! கிழக்கிலிருந்து கொழும்புக்கு ! இந்தப் பிரிவுப் பயணம் ! மழை பெய்து ஓய்ந்து ! நான் மனசார இழைப்பாறிய கொஞ்சக் காலம் ! வாழ்வு கொடுத்த ஊர் ! உன்னைப் பிரிந்து கொண்டிருக்கிறேன் ! இந்தப் பயணம் தருகிற போதை ! எழுதச் சொல்கிறது ! இழந்த வாழ்வையும் வாழ்வின் கவிதையையும் ! கவிதையின் போதையையும் ! எழுதச் சொல்கிறது ! பிரிவில் பூக்கிற ஒரு துயரம் இதில் இல்லை ! வெண்மணல் கொடுக்கிற நதியும் ! காடுகளும் கூட ! என்னோடு தொடர்ந்து வருகிறது ! மீண்டும் மீண்டும் நகரங்களை நோக்கிப் போனாலும் ! நகரங்களை அவாவிய என் கனவுகள் போயிற்று ! நகர வாழ்வும் போயிற்று ! அழிந்துபோன நாகரீகங்களைப்போல ! அந்த வாழ்வு அப்படியே இருப்பினும் ! அங்கிருந்தபோது எனக்கு எழுத முடியவில்லை ! மனசார வாழவும் கிடைக்கவில்லை ! -நட்சத்திரன் செவ்விந்தியன் ! (1996) ! நன்றி: ’எப்போதாவது ஒருநாள்’ ! தாமரைச் செல்வி பதிப்பகம்